open-index/open-wikipedia-markdown huggingface dataset:
جبار بن ضحر

**حضرت جبار بن صخر رضی اللہ تعالیٰ عنہ (وفات: [[30ھ]])** غزوہ بدر میں شامل ہونے والے انصار صحابہ میں شامل ہیں۔آپ بیعت عقبہ میں مشرف باسلام ہوئے۔تمام غزوات میں شریک ہوئے۔حضرت عثمان غنی رضی اللہ تعالیٰ عنہ کے دور خلافت 30ھ میں وفات پائی ۔
### نام ونسب
جبار نام ، ابو عبد اللہ کنیت، قبیلۂ بنو خزرج کے خاندان سلمہ سے ہیں، نسب نامہ یہ ہے، جبار بن ضحر بن امیہ بن خنیس بن سنان بن عبید بن عدی بن غنم بن کعب بن سلمہ، والدہ کا نام سعاد بنت سلمہ تھا اور جثم بن خزرج کے قبیلہ سے تھیں۔
### اسلام
حضرت جبار بن صخر رضی اللہ تعالیٰ عنہ بیعت عقبہ میں شامل تھے۔حضرت مقداد بن عمرو کے ساتھ مؤخات ہوئی۔
### غزوات
مقداد اسودکندی سے جو بڑے رتبہ کے صحابی تھے مواخاۃ ہوئی ،تمام غزوات میں شرف شرکت حاصل کیا، غزوہ بدر میں 32 سال کے تھے۔
خیبر فتح ہونے کے بعد آنحضرت صل اللہ علیہ وآلہ وسلم نے عبداللہ بنؓ رواحہ کو ایک سال خارص بنا کر بھیجا تھا، غزوہ موتہ میں ان کی شہادت ہو گئی تو جبار بن ضحر رضی اللہ تعالیٰ عنہ کا اس منصب کے لیے انتخاب کیا، جبار ہر سال خیبر کے پھلوں کا تخمینہ کرنے کے لیے بھیجے جاتے تھے۔
حضرت ابوبکرؓ صدیق اور حضرت عمرؓ کے عہد خلافت میں بھی اسی منصب پر مامور رہے اور حضرت عمر بن خطاب رضی اللہ تعالیٰ عنہ نے جب یہود کو خیبر سے جلا وطن کیا تو مہاجرین وانصار کو لے کر خیبر گئے تھے اس سفر میں جبار بن ضحرؓ بھی ان کے ہمراہ تھے۔

## فضیلت
رسول اللہ ﷺ انھیں خارص (کھجوروں کا اندازہ کرنے والا) بنا کرہر سال خیبر بھیجا کرتے تھے۔ حساب میں کمال حاصل تھا،اس لیے دارالخلافت میں حساب اور خارص کا عہدہ ان کو تفویض تھا۔ خلافت ابوبکر صدیق اور عمر میں بھی اسی منصب پر مامور رہے اور عمر نے جب یہود کو خیبر سے جلاوطن کیا تو مہاجرین وانصار کو لے کر خیبر گئے تھے اس سفر میں جبار بن ضحربھی ان کے ہمراہ تھے۔
### وفات
ان کی وفات 30ھ میں خلافت عثمان میں ہوئی اس وقت ان کی عمر 62 سال تھی ۔
### فضل و کمال
مسند میں چند حدیثیں ان کے سلسلہ میں مروی ہیں،حساب میں کمال حاصل تھا، اس لیے دارالخلافت میں حساب اور خارص کا عہدہ ان کو تفویض تھا۔
حب رسول ﷺ پر ذیل کا واقعہ شاہد ہے:
### اخلاق
مکہ معظمہ کے سفر میں آنحضرت ﷺ نے فرمایا کہ اثابہ میں کوئی جاکر پانی کا انتظام کرتا، حضرت جبارؓ نے اٹھ کر کہا میں جاتا ہوں، وہاں پہنچ کر حوض کے ارد گرد ڈھیلے رکھے اور اس میں پانی بھردیا، محنت کرنے کی وجہ سے تھک گئے تھے، آنکھ لگ گئی ، آنحضرت ﷺ پہنچے اور فرمایا :مالک حوض! میں اپنے اونٹ کو پانی پلا سکتا ہوں، انھوں نے رسول اللہ صل اللہ علیہ وآلہ وسلم کی آواز پہچان کر اجازت دی،آپ اونٹ بٹھا کر اترے اوروضو کے لیے پانی مانگا انھوں نے آپ صل اللہ علیہ وآلہ وسلم کو وضو کرا کے خود بھی وضو کیا اورپھر آنحضرت صل اللہ علیہ وآلہ وسلم کے ساتھ نماز میں کھڑے ہو گئے چونکہ بائیں جانب کھڑے تھے،آنحضرت صل اللہ علیہ وآلہ وسلم نے ان کا ہاتھ پکڑ کر داہنے جانب کر دیا، تھوڑی دیر میں تمام لوگ آپہنچے اور تنہائی کا لطف صحبت مفقود ہو گیا۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
زمرہ:اصحاب خیبر
عبدیا لیل بن ناشب

**عبد یا لیل بن ناشب**غزوہ بدر میں شامل ہونے والے بنو سعد بن لیث سے تعلق رکھنے والے صحابہ میں شامل ہیں۔
* ان کا سلسلۂ نسب عبد ياليل بن ناشب بن غيره الليثی ہے۔ بنو عدی بن کعب کے حلیف تھے غزوہ بدر وغزوہ احد میں حاضر تھے خلافت عمر فاروق کے آخر میں فوت ہوئے اس وقت بہت ضعیف ہو چکے تھے 

## حوالہ جات
فلم فیئر حاصل زیست اعزاز

**فلم فیئر حاصل زیست اعزاز**، *فلم فیئر* رسالے کی طرف سے دیا جانا والا ایک سالانہ بالی وڈ اعزاز ہے۔

وصول کنندگان کی فہرست۔

## مزید دیکھیے
* فلم فیئر اعزازات
* بالی وڈ
* بھارتی سنیما

## حوالہ جات

## بیرونی روابط
* فلم فیئر حاصل زیست اعزاز

زمرہ:بھارتی فلمی اعزازات
زمرہ:حاصل زیست اعزازات
زمرہ:فلم فیئر اعزازات
01
حارث بن قیس بن خلدہ

** حارث بن قيس بن خلدة** غزوہ بدر میں شامل ہونے والے انصار صحابہ میں شامل ہیں۔
* ان کا سلسلۂ نسب الحارث بن قيس بن خلدة بن مخلد بن عامر بن زريق بن عامر بن زريق ابن عبد حارثہ بن مالك بن غضب ابن جشم بن الخزرج الانصاری الخزرجی، ثم الزرقی۔ عقبی، بدری ہے۔ ان کی کنیت ابو خالد ہے بیعت عقبہ ،غزوہ بدر و احد میں حاضر تھے جنگ یمامہ میں زخمی ہوئے،ان کی وفات خلافت عمر فاروق میں ہوئی۔

## حوالہ جات

زمرہ:اصحاب احد
زمرہ:اصحاب بدر
زمرہ:اصحاب بیعت عقبہ
زمرہ:اصحاب خندق
حارث بن معاذ

**حارث بن معاذ**غزوہ بدر میں شامل ہونے والے انصار صحابہ میں شامل ہیں۔
* ان کا سلسلۂ نسب الحارث بن معاذ بن النعمان بن امرئ القيس بن زيد بن عبد الاشہل ابن جشم بن الحارث بن الخزرج بن عمرو الانصاری الأشہلی ہے۔ یہ سعد بن معاذ اور اوس بن معاذکے بھائی تھے غزوہ بدر و احد میں حاضر تھے 

## حوالہ جات

زمرہ:اصحاب بدر
شامیر سلیمان

**شامیرِ سلیمان** جمارا کے مطابق ایک کیڑا جو پتھر کاٹنے یا جدا کرنے کی طاقت رکھتا تھا، اسے یروشلم میں ہیکل اول کی تعمیر کے لیے استعمال کیا گیا تھا۔

## حوالہ جات

زمرہ:سلیمان
زمرہ:یہودی افسانوی مخلوقات
زمرہ:یہودی علم الاساطیر
زمرہ:ہیکل سلیمانی
زمرہ:اسلامی روایاتی مخلوقات
1934ء نیپال- بہار زلزلہ

**1934ء نیپال- بہار زلزلہ** 1934ء میں بھارت اور نیپال میں محسوس کیا جانے والا شدید ترین زلزلہ تھا۔ یہ زلزلہ 15 جنوری 1934ء کی دوپہر میں محسوس ہوا۔ چھ ہزار سے ساڑھے دس ہزار افراد کی موت واقع ہوئی۔ بیسویں صدی عیسوی میں نیپال میں آنے والا یہ شدید ترین زلزلہ تھا۔ اِس زلزلہ میں تقریباً دس ہزار سے بارہ ہزار افراد کی اموات ہوئیں۔ بھارت میں اموات کی تعداد ساڑھے سات ہزار سے زائد تھی۔ 
[تصغیر|320x320پکسل|[موہن داس گاندھی جائے زلزلہ پر - 1934ء]]

## اوقات
یہ زلزلہ 15 جنوری 1934ء کو متناسق عالمی وقت کے مطابق صبح 08:43 پر اور نیپال معیاری وقت کے مطابق دوپہر 02:28 پر محسوس کیا گیا۔ ریکٹر اسکیل پر اِس کی شدت 8.0 تھی۔ 

## مرکز زلزلہ
زلزلہ کا مرکز مشرقی نیپال میں ماؤنٹ ایورسٹ کے جنوب میں 9.5 کلومیٹر دور تھا۔ کھٹمنڈو سے یہ مرکز 320 کلومیٹر دور تھا۔ ایک خبر کے مطابق یہ زلزلہ لہاسا سے ممبئی تک محسوس کیا گیا تھا۔ یہ زلزلہ مرکز سے 650 کلومیٹر دور کولکتہ تک محسوس کیا گیا تھا۔ 

## نقصانات
نیپال کے تین بڑے شہر کھٹمنڈو، بھگتاپور اور پٹن، نیپال تباہ ہوئے۔ اِن تین شہروں میں تقریباً ہر بلند عمارت منہدم ہو گئی۔ کھٹ٘نڈو میں سڑکوں پر تباہ شدہ عمارات کا ملبہ جان بچانے والے اداروں کے لیے تکلیف کا سبب بنتا رہا۔ پشوپتی کا مندر اِس زلزلے میں کسی نقصان کے بغیر باقی بچ گیا۔ سیتا ماڑی اور پٹنہ میں صرف ایک قدیمی قلعہ تباہی سے بچا۔ راج دربھنگا میں عمارات اور مشہور نولکھا محل بھی منہدم ہوئے۔ جھریا میں زلزلے کے باعث بجلی کا نظام تباہ ہوا اور آتشزدگی ہوئی۔ نیپال کا شہر برگنج مکمل تباہ ہوا اور ٹیلی فون کا نظام بھی ختم ہو گیا جس سے نیپال کا رابطہ دوسرے ممالک سے منقطع ہو گیا۔ 10,700 سے 12,000 تک افراد کی اموات ہوئیں اور اِن میں 7,253 افراد صرف بہار (بھارت) میں جاں بحق ہوئے۔

## مشہور شخصیات کا دورہ
1934ء میں زلزلے کے کچھ دِن بعد کانگریسی رہنما موہن داس گاندھی نے اِس علاقے کا دورہ کیا۔ 

## مزید دیکھیے
* نیپال معیاری وقت
## حوالہ جات

زمرہ:1934ء کے زلزلے
زمرہ:1934ء میں بھارت
زمرہ:1934ء میں نیپال
زمرہ:بھارت میں زلزلے
زمرہ:بہار میں قدرتی آفات
زمرہ:جنوری 1934ء کی سرگرمیاں
زمرہ:نیپال میں زلزلے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نیپال میں آفات
زمرہ:بہار (بھارت)
حکم بن عمیر الثمالی

**حكم بن عمير الثمالی** غزوہ بدر میں شامل ہونے والے قبیلہ ازد کے انصار صحابہ میں شامل ہیں۔
* ان کا سلسلۂ نسب الحكم بن عمرو الثمالی، اورثمالہ قبیلہ الأزد کے علاقے میں ہے۔ اصحاب صفہ میں شامل تھے یہ شام کے رہنے والے تھے 

## حوالہ جات

زمرہ:اصحاب صفہ
زمرہ:اصحاب بدر
زید بن ثعلبہ

**زید بن ثعلبہ** غزوہ بدر میں شامل ہونے والے انصار صحابہ میں شامل ہیں۔ بعض نے ان کا نام زید بن عبدربہ انصاری بھی لکھا ہے
* ان کا سلسلۂ نسب زيد بن ثعلبہ بن عبد ربہ بن زيد بن الحارث بن جشم بن الحارث بن الخزرج ہے۔ اور عبد اللہ بن زید .کے والدہیں۔

## حوالہ جات

زمرہ:اصحاب بدر
منٹی یوٹاہ ہیکل

**منٹی یوٹاہ ہیکل** (سابقہ نام **منٹی ہیکل**) کلیسیائے یسوع مسیح برائے مقدسین آخری ایام کا تعمیر کیا گیا پانچواں ہیکل تھا۔
## حوالہ جات

زمرہ:یوٹاہ میں مقدسین آخری ایام کلیسیا کی ہیکلیں
زمرہ:کامنز زمرہ جس کا ربط ویکی ڈیٹا پر ہے
زمرہ:1888ء میں مکمل ہونے والے گرجا گھر
زمرہ:سینپیٹ کاؤنٹی، یوٹاہ
خزیمہ بن اوس

**خزیمہ بن اوس** غزوہ بدر میں شامل ہونے والے انصار صحابہ میں شامل ہیں۔
* ان کا سلسلۂ نسب خزيمہ بن اوس بن يزيد بن اصرم بن زيد بن ثعلبہ بن غنم اور ان کی والدہ عمرة بنت مسعود بن قيس بن عمرو بن زيدیہ ہیں۔ بنونجار کے انصاری صحابی ہیں اور مسعود بن اوس الأنصاری.کے بھائی تھے غزوہ بدرسمیت دوسرے غزوات میں شامل رہے یہ جنگ جسر میں شہید ہوئے۔ابو خزیمہ بن اوس بھی شاید انہی کو کہا گیا ہے

## حوالہ جات

زمرہ:اصحاب بدر
زمرہ:اصحاب احد
زمرہ:اصحاب خندق
زمرہ:13ھ کی وفیات
زمرہ:انصار
کیفی

**کیفی** کا اصل نام **کفیت حسین بھٹی** تھا (13 مارچ، 1943) کو گجرات، پنجاب، پاکستان، میں پیدا ہوئے۔ افسانوی پنجابی گلوکار اور اداکار عنایت حسین بھٹی کے چھوٹے بھائی تھے۔ وہ پاکستان میں صرف ایک ہی فلمی ڈائریکٹر تھے جو فلم ہیرو کے طور پر کامیابی حاصل کرتے تھے۔

### کیریئر
وہ فلم وارث شاہ (1964) کے شریک ڈائریکٹر تھے۔ ان کی پہلی فلم آزاد فلم ڈائریکٹر منہزور (1966) جو ایک سیلور جوبلی ہٹ فلم تھی، لیکن ان کی دوسری فلم چن مکھیناں (1968) ایک گولڈین جوبلی فلم بن گئی۔ اسی سال، انھوں نے فلم سجن پیارا (1968) میں ایک فلم کے ہیرو کے طور پر خود کو متعارف کرایا، جس کا دوسرا سپر گولڈین جوبلی فلم تھا۔ ان کی تیسری فلم جند جان (1969) ایک میگا ہٹ پلاٹینم جوبلی فلم تھا۔ عشق دیوانہ (1971) ایک اور سنہری جوبلی فلم تھی اور ان کی فلم ظالم دا بدلہ (1972) نے ڈائمنڈ جوبلی کا جشن منایا۔

کیفی نے 31 فلموں میں ہدایتکار تھے۔ اور تقریباً 80 فلموں میں کام کیا۔ فلمیں ڈائریکٹر کے طور پر اردو زبان میں تھے، بکخرے موتی (1975) اور روٹی، کپڑا اور مکان (1977)۔ ان کی ایک فلم سیرایکی، رب دا روپ (1975) میں تھی اور 2001 میں ان کی آخری فلم ڈائریکٹر میرا ماہی تھی۔
### ذاتی زندگی
کیفی نے غزالہ اور چکوری پاکستان فلم انڈسٹری کی دو اداکاروں سے شادی کی تھی۔ اس کا بیٹا عامر کیفی دو فلموں میں شائع ہوا۔ وہ 13 مارچ، 1943 کو گجرات میں پیدا ہوئے تھے اور 13 مارچ، 2009 کو اسی تاریخ پر وفات پائی۔

## حوالہ جات

### بیرونی روابط
* 

زمرہ:1943ء کی پیدائشیں
زمرہ:2009ء کی وفیات
زمرہ:پاکستانی فلم ہدایت کار
زمرہ:پاکستانی فلمی اداکار
زمرہ:پاکستانی مرد فلمی اداکار
زمرہ:پاکستانی مسلم شخصیات
زمرہ:پنجابی سنیما کے مرد اداکار
زمرہ:پنجابی شخصیات
زمرہ:نگار اعزاز جیتنے والی شخصیات
زمرہ:ویکی ڈیٹا سے مختلف مختصر وضاحت
جابر بن عبد اللہ بن رئاب

**[[جابر بن عبد اللہ]] بن رئاب** غزوہ بدر میں شامل ہونے والے انصار صحابہ میں شامل ہیں۔ انصار میں سب سے پہلے ایمان لانے ہیں۔
* ان کا سلسلۂ نسب جابر بن عبد اللہ بن رئاب بن النعمان بن سنان بن عبيد بن عدی بن غنم بن كعب بن سلمہ الانصاری السلمی ہے۔ بیعت عقبہ میں بنو نجار کے چھ اشخاص میں شامل تھے۔ غزوہ بدر اور غزوہ احد سمیت تمام غزوات میں شامل تھے۔

## حوالہ جات

## سانچے

زمرہ:اصحاب بدر
زمرہ:اصحاب بیعت عقبہ
زمرہ:اصحاب احد
زمرہ:اصحاب خندق
زمرہ:اصحاب خیبر
زمرہ:8ھ کی وفیات
اقبال حسن

**اقبال حسن** پنجاب کے ایک روایتی گبھرو اور دیہاتی جوان کی طرح ہمیشہ یاد رکھے جائینگے جو ایک بڑے کارآمد اور مفید اداکار تھے۔ سب سے پہلے 1965ء میں ریلیز ہونے والی فلم ’’پنجاب دا شیر‘‘ میں فلم کے ولن مظہر شاہ کے چمچوں میں ایک ایکسٹرا اداکار کے طور پر نظر آئے تھے۔ یہی صورت حال دوسال بعد ریلیز ہونے والی مشہور زمانہ نغماتی فلم ’’دل دا جانی‘‘ میں بھی دیکھنے کو ملی لیکن اس فلم کے عین وسط میں مرکزی ولن کے مرکزی چمچے کے غائب ہونے کی وجہ صرف اور صرف یہ تھی کہ اسی فلم کا ہدایتکار ریاض احمد راجو اقبال حسن کو اپنی اگلی فلم سسی پنوں میں نغمہ اور عالیہ کے ساتھ ہیرو کاسٹ کر چکا تھا اور ظاہر ہے کہ جب ایک اداکار ہیرو بن جائے تو پھر وہ ایکسٹرا کردار تو نہیں کرسکتا تھا۔

اقبال حسن نے تقریبًا بیس سالہ فلمی کیرئیر میں تین سو کے قریب فلموں میں اداکاری کی تھی جن میں پچاس کے قریب فلموں میں سولو ہیرو کے طور پر نظر آئے تھے، وہ علاؤالدین کے بعد دوسرے فنکار تھے جنھیں صحیح معنوں میں آل راؤنڈر کہا جا سکتا ہے۔ 14 نومبر 1984ء کے دن فلم ’’جورا‘‘ کی شوٹنگ سے واپسی پر ایک کار ایکسیڈنٹ میں ہلاک ہو گئے تھے۔ اقبال حسن کے انتقال کے بعد ان کے بھائی تنظیم حسن کو متبادل کے طور پر پیش کرنے کی کوشش کی گئی جو کامیاب نہیں ہو سکی تھی۔

## حوالہ جات

* اقبال حسن

زمرہ:پاکستانی اداکار
زمرہ:پاکستانی فلمی اداکار
زمرہ:پنجابی شخصیات
زمرہ:نگار اعزاز جیتنے والی شخصیات
زمرہ:تمغائے حسن کارکردگی وصول کنندگان
زمرہ:1942ء کی پیدائشیں
زمرہ:بیسویں صدی کے پاکستانی مرد اداکار
زمرہ:لاہور کے مرد اداکار
زمرہ:پنجابی سنیما کے مرد اداکار
زمرہ:پاکستانی مرد فلمی اداکار
زمرہ:پاکستان میں شارعی حادثہ اموات
تمیم مولی خراش

**تمیم مولیٰ خراش** غزوہ بدر میں شامل ہونے والے انصار غلام صحابہ میں شامل ہیں۔* اپنے آقاخراش بن الصمہ کی معیت میں غزوہ بدر میں شریک تھے تمام  غزوات میں شریک رہے مدینہ میں ان کے اورخباب مولی عتبہ کے درمیان مؤخات ہوئی 19ھ میں وفات پائی اس وقت عمر 50 سال تھی عمر بن خطاب نے مدینہ میں نماز جنازہ پڑھائی

## حوالہ جات

زمرہ:اصحاب بدر
جبیر بن ایاس

**جبير بن اياس** غزوہ بدر میں شامل ہونے والے انصار صحابہ میں شامل ہیں۔ جبیر بن الیاس بھی نام ملتا ہے۔* ان کا سلسلۂ نسب جبير بن اياس بن خالد بن مخلد بن عامر بن زريق الانصاری الخزرجی ہے۔ غزوہ بدر اور غزوہ احد میں شامل تھے 

## حوالہ جات

زمرہ:اصحاب بدر
عمیر بن رئاب

**عمیر بن رئاب** صحابی رسول ہیں۔
## نام و نسب
عمیر نام، والد کا نام رئاب تھا،شجرہ نسب یہ ہے، عمیر بن رئاب بن حذیفہ بن جہشم ابن سعد بن سلہم، ماں کا نام ام وائل تھا، نانہالی نسب نامہ یہ ہے،ام وائل بنت معمر بن حبیب بن وہب بن حذافہ بن جمح۔
## اسلام و ہجرت
اذن ہجرت کے قبل اسلام لائے اور ہجرت ثانیہ میں حبشہ گئے۔
## شہادت
عراق کی مہم میں خالد بن ولیدکے ساتھ تھے اور عین التمر کے معرکہ میں شہید ہوئے۔
## حوالہ جات

زمرہ:مہاجرین حبشہ
ثعلبہ بن عنمہ

**ثعلبہ بن عنمہ** غزوہ بدر میں شامل ہونے والے انصار صحابہ میں شامل ہیں۔
* ان کا نسب ثعلبہ بن عنمہ بن عدی بن نابی بن عمرو بن سواد بن غنم بن كعب بن سلمہ الانصاری الخزرجی السلمی ہے بیعت عقبہ کی دونوں بیعتوں میں شامل تھے غزوہ بدر و احد خندق میں شریک تھے غزوہ خندق میں شہید ہوئے انھیں ہیبرہ بن ابی الوہب مخزومی نے شہید کیا * يَسْــَٔـلُوْنَكَ عَنِ الْاَهِلَّةِ(البقرہ: 189) یہ آیت معاذ بن جبل اور ثعلبہ بن عنمہ کے بارے میں نازل ہوئی یہ دونوں انصار میں سے تھے ان دونوں نے نبی سے کہا اے اللہ کے رسول کیا وجہ ہے کہ ہلال ظاہر ہوتا ہے اور دھاگے کی طرح ظاہر ہوتا ہے پھر بڑھتا ہے تآنکہ بڑا ہوجاتا ہے مکمل اور گول ہوجاتا ہے پھر گھٹتا رہتا ہے اور باریک ہوجاتا ہے تاآنکہ ویساہی ہوجاتا ہے جیسے پہلے تھا یہ ایک حالت پر نہیں رہتا اس پر یہ آیت نازل ہوئی۔

## حوالہ جات

زمرہ:اصحاب بدر
زمرہ:اصحاب بیعت عقبہ
زمرہ:اصحاب احد
زمرہ:5ھ کی وفیات
ثابت بن المنذر

**ثابت بن المنذر** غزوہ بدر میں شامل ہونے والے انصار  صحابہ میں شامل ہیں۔
* ان کا نسب ثابت بن المنذر بن حرام بن عمرو بن زيد مناة بن عدی بن عمرو من بنی مالك بن النجار بن أوس ہے 
## حوالہ جات

زمرہ:اصحاب بدر
ثابت بن عمرو انصاری

**ثابت بن عمرو انصاری** غزوہ بدر میں شامل ہونے والے انصار صحابہ میں شامل ہیں۔ ابن اسحاق نے انھیں بدری نہیں شمار کیا۔
## حسب نسب
ان کا نسب ثابت بن عمرو بن زيد بن عدی بن سواد بن مالک بن غنم بن مالک بن نجّار اشجع الأنصاری ہے غزوہ بدر میں حاضر ہوئےغزوہ احد میں شہید ہوئے 
## حوالہ جات

زمرہ:اصحاب بدر
زمرہ:شہداء غزوہ احد
زمرہ:3ھ کی وفیات
ثعلبہ بن الحارث

**ثعلبہ بن الحارث انصاری** غزوہ بدر میں شامل ہونے والے قبیلہ خزرج کے انصار صحابہ میں شامل ہیں۔ انھیں ثعلبہ بن الجذع بھی کہا جاتا ہے الجذع ان کا لقب ہے نام نہیں۔
* ان کا نسب ثعلبہ بن الحارث بن حرام بن كعب بن غنم بن كعب بن سلم ہے بدر میں حاضر ہوئے غزوہ طائف میں شہید ہوئے 
## حوالہ جات

زمرہ:اصحاب بدر
ثعلبہ بن عمرو بن محصن

** ثعلبہ بن عمرو بن محصن** غزوہ بدر میں شامل ہونے والے انصار صحابہ میں شامل ہیں۔
* ان کا نسب ثعلبہ بن عمرو بن عبيد بن محصن بن عمرو بن عتيك بن عمرو بن مبذول ہے ان کی کنیت ابو عبد الرحمن ہے۔ غزوہ بدر سمیت تمام غزوات میں شامل ہوئے خلافت فاروقی جنگ جسر میں شہید ہوئے 
## حوالہ جات

زمرہ:اصحاب بدر
ثقیف بن عمرو

**ثقیف بن عمرو ** غزوہ بدر میں شامل ہونے مہاجرین صحابہ میں شامل ہیں اصحاب صفہ میں شمار ہوتے ہیں۔ 
## نام میں اختلاف
ان کا نام بعض مؤرخین نے کثیر بن عمرو بھی لکھا ہے۔نام ثقیف، کنیت ابومالک، والد کا نام عمرو بن شمیط، قبیلۂ ’’بنو اسد‘‘ سے تعلق رکھنے کی بناپر اسدی کہے جاتے ہیں علامہ واقدی نے ان کا نام ’’ثقاف‘‘ ذکرکیا ہے جب کہ حافظ ابن عبد البر، علامہ ابونعیم وعلامہ ابن حجر عسقلانی نے ’’ثقیف‘‘ بتایا ہے ۔  بنوامیۃ کے حلیف ومعاہد تھے
ان کا نام ثقف بن عمرو بن شميط الأسدی اور نسب بنی حجر بن عياذ بن يشكر بن عدوان ہے۔ یہ بنواسد کے حلیف تھے یہ اور ان کے دو بھائی بدر میں شریک تھے جن کا نام مالک بن عمرو اورمدلج بن عمرو ہے یہ 7ھ غزوہ خیبر میں شہید ہوئے انھیں اسیر نامی یہودی نے قتل کیا 
## حوالہ جات

زمرہ:اصحاب صفہ
زمرہ:اصحاب بیعت الرضوان
زمرہ:اصحاب احد
زمرہ:اصحاب خندق
زمرہ:اصحاب بدر
زمرہ:7ھ کی وفیات
ثمامہ بن عدی

**ثمامہ بن عدی** غزوہ بدر میں شامل ہونے والے مہاجر صحابہ میں شامل ہیں۔
## نام ونسب
ثمامہ نام باپ کا نام عدی تھا،نسبی تعلق قریش سے تھا؛لیکن اس کی تصریح نہیں ملتی کہ اس کی کس شاخ سے تعلق تھا۔
## اسلام
زمانۂ اسلام کی تعیین بھی نہیں کی جا سکتی، مگر اتنا معلوم ہے کہ یہ شرف ابتدائی ایام میں حاصل ہوا، چنانچہ ارباب سیر نے آپ کو مہاجرین اولین کے زمرہ میں شامل کیا۔

## غزوات
ہجرت کے بعد بدر عظمیٰ میں شریک ہوکر امتیاز خاص حاصل کیا۔عثمان غنی رضی اللہ عنہ کے زمانہ میں صنعاء کی مسند حکومت پر سرفراز ہوئے ،آپ کی شہادت کے وقت یہیں تھے، یہ المناک خبر سن کر آنکھوں سے آنسو جاری ہو گئے،اسی حالت میں خطبہ دیا،ضبط گریہ گلوگیر تھا، بمشکل چند جملے کہہ سکے کہ امت محمدیہ ﷺ میں آج خلافت سلطنت سے بدل گئی، اب جو شخص جس چیز پر قابض ہوگا اس کو کھائے گا۔
## حوالہ جات

زمرہ:اصحاب بدر
زمرہ:خلافت راشدہ کے والی
ثعلبہ بن سعد

**ثعلبہ بن سعد** غزوہ بدر میں شامل ہونے والے انصار صحابہ میں شامل ہیں۔
## حسب و نسب
ان کا نسب ثعلبہ بن سعد بن مالك بن خالد بن ثعلبہ بن سعد بن الربيع بن عمرو بن ابو زہير بن مالك بن امرء القيس بن مالك بن ثعلبہ بن كعب بن الخزرج حارثة بن عمرو بن الخزرج بن ساعدة ہے۔ یہ ابو حمید ساعدی اور سہل بن ساعدہ کے چچا ہیں غزوہ بدر میں حاضر ہوئے غزوہ احد میں شہید ہوئے 
## حوالہ جات

زمرہ:اصحاب بدر
زمرہ:شہداء غزوہ احد
زمرہ:3ھ کی وفیات
عثمان خان شنواری

**عثمان خان شنواری** (پیدائش: یکم مئی 1994ء خیبر ایجنسی، فاٹا، پاکستان) ایک پاکستانی کرکٹ کھلاڑی ہے، وہ ایک بائیں بازو کے فاسٹ بولر ہے جو زرعی ترقیاتی بینک لمیٹڈ کی کرکٹ ٹیم کے لیے پاکستان کی فرسٹ کلاس کرکٹ سرکٹ میں کھیلتا ہے۔

## مزید دیکھیے
* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑیوں کی فہرست

## حوالہ جات

زمرہ:1994ء کی پیدائشیں
زمرہ:بقید حیات شخصیات
زمرہ:بلوچستان کے کرکٹ کھلاڑی
زمرہ:پاکستان کے ایک روزہ کرکٹ کھلاڑی
زمرہ:پاکستان کے عالمی ٹوئنٹی/20 کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پشتون شخصیات
زمرہ:خان ریسرچ لیبارٹریز کے کرکٹ کھلاڑی
زمرہ:خیبر ایجنسی کی شخصیات
زمرہ:زرعی ترقیاتی بینک پاکستان کے کرکٹ کھلاڑی
زمرہ:سلہٹ سکسرز کے کرکٹ کھلاڑی
زمرہ:کراچی کنگز کے کرکٹ کھلاڑی
زمرہ:میلبورن رینیگیڈز کے کرکٹ کھلاڑی
زمرہ:لاہور قلندرز کے کرکٹ کھلاڑی
زمرہ:کوئٹہ گلیڈی ایٹرز کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
پاکستان سپر لیگ 2018ء

**پاکستان سپر لیگ 2018ء** (مشہور بہ **پی ایس ایل 3**; اس کا تشہیری نام ایچ بی ایل پی ایس ایل 2018ء ہے بوجہ اشتہار) یہ پاکستان سپر لیگ کا تیسرا دور ہے، یہ ٹوئنٹی/20 کرکٹ فرنچائز 2015ء میں پاکستان کرکٹ بورڈ نے قائم کی۔ اس میں کل 6 ٹیمیں شرکت کر رہی ہیں۔ اس کا فائنل میچ نیشنل اسٹیڈیم، کراچی میں ہوا۔ جس میں اسلام آباد یونائیٹڈ نے پشاور زلمی کو 3 ووکٹوں سے شکست دے کر دوسری بار یہ اعزاز اپنے نام کیا۔

## افتتاحی تقریب
امریکی پاپ گلوکار جیسن ڈیرولو بشمول پاکستان کے سابق فوجیوں کے ساتھ ساتھ نمایاں عابدہ پروین، علی ظفر اور شہزاد رائے نے دبئی انٹرنیشنل کرکٹ اسٹیڈیم بتاریخ 22 فروری کو افتتاحی تقریب میں گلوکاری کی۔ حریم فاروق اور بلال اشرف تقریب کے میزبان تھے۔ تقریب میں پاکستانی سچل آرکسٹرا اور آتش بازی نماياں چیز تھیں۔ ظفر کی پہلی پاکستانی فلم کی *[[طیفا ان ٹربل]]* کی جھلکی دکھائی گئی۔

## ٹیمیں اور ارکان

پی ایس ایل 2018ء میں 6 ٹیمیں ہیں، پچھلے تمام سیزن میں 5 ٹیمیں شریک تھیں; اور اب ایک نئی ٹیم ملتان کی شامل کی گئی ہے۔

2018ء کے سیزن میں شریک کھلاڑیوں کا ڈرافٹ لاہور میں بتاریخ 12 نومبر 2017ء کو پیش کیا گیا۔ اس میں 501 کھلاڑی، بشمول کئی پاکستانی اور بین الاقوامی کھلاڑی، جن کو 5 مختلف زمروں میں تقسیم کیا گیا تھا۔ ہر فرنچائز کو زیادہ سے زیادہ سات غیر ملکی کھلاڑیوں سمیت کل، 21 کھلاڑی چننے کی اجازت دی گئی تھی۔

## میدان
2016ء اور 2017ء سیزن کی طرح ہی، 2018ء کے زیادہ تر میچ متحدہ عرب امارات میں منعقد ہوں گے۔ البتہ، کچھ میچوں کے پاکستان میں انعقاد کی منصوبہ بندی کی گئی ہے; یہ میچ لاہور اور کراچی میں منعقد ہوں گے، جو سیکورٹی کلیئرنس سے مشروط ہیں۔ ہر پی ایل ایس غیر ملکی کھلازی کو پاکستان میں منعقد ہونے والے میچوں پر اضافی 10,000 امریکی ڈالر  فی میچ دیے جائیں گے۔

بین الاقوامی کرکٹ کونسل کی سیکورٹی ٹیم نے نیشنل اسٹیڈیم، کراچی، کا 23 اکتوبر کو دورہ کیا اور صورت حال کا جائزہ لیا۔ تو، چیرمین پی سی بی نجم سیٹھی نے 22 نومبر کو کہا کہ اسٹیڈیم کی تزئین و آرائش فروری 2018ء تک میں مکمل ہو جائے گی اور یہ اسٹیڈیم ایس ایل فائنل کی میزبانی کرے گا۔




## ذرائع ابلاغ میں تشہیر

## طرز

### پوائنٹ جدول

## لیگ اسٹیج

### فکسچرز

----

----

----

----

----

----

----

----

----

----

----

----

----

----

----

----

----

----

----

----

----

----

----
**
----

----

----

----

----

----

## پلے آف

### افتتاحی
#### کوالیفائر 1

#### الیمنیٹر

#### کوالیفائر 2

### فائنل

## Awards and statistics

### Most runs

### Most wickets

## مزید دیکھیے
* اسلام آباد یونائیٹڈ
* لاہور قلندرز
* کراچی کنگز
* Multan Sultans in 2018
* Peshawar Zalmi in 2018
* کوئٹہ گلیڈی ایٹرز

## ملاحظات

## حوالہ جات

## بیرونی روابط
* 

*

*

زمرہ:پاکستان سپر لیگ 2018ء
زمرہ:پاکستانی کرکٹ میں 2018ء
زمرہ:لاہور میں کرکٹ
زمرہ:متحدہ عرب امارات کرکٹ میں 2018ء
زمرہ:کراچی میں کرکٹ
زمرہ:کراچی 2010ء کی دہائی
زمرہ:پنجاب، پاکستان میں 2018ء
زمرہ:سندھ میں 2018ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں کرکٹ کے عالمی مقابلے
زمرہ:متحدہ عرب امارات میں کرکٹ کے عالمی مقابلے
محمد شاہ (سید خاندان)

**محمد شاہ** (وفات: جنوری 1446ء) سلطنت دہلی کے سید خاندان کا تیسرا سلطان تھا جس نے 1434ء سے 1446ء تک حکومت کی۔

## عہد حکومت
مبارک شاہ (سید خاندان) کے قتل کے بعد سرور الملک نے اُسی روز محمد شاہ کو سلطان سلنت دہلی مقرر کر دیا تھا اور اُسی روز اُس کی تخت نشینی عمل میں آئی۔ سابقہ سلطان مبارک شاہ (سید خاندان) کا قاتل سرور الملک وزیر تھا جس کا خیال تھا کہ وہ نوجوان محمد شاہ کو تخت نشیں کرنے کے بعد درپردہ خود حکومت کرے گا۔ چنانچہ سرور الملک نے خزانہ اور سارے اہم محکمے اپنے قبضہ میں کرلیے تاکہ وہ سلطان کو اپنے اشاروں پر نچا سکے۔ محمد شاہ کی تخت نشینی کے بعد سرور الملک نے پرانے وزائے سلطنت کی بیخ کنی شروع کردی اور اُن لوگوں کو خوب نوازا۔ جنھوں نے مبارک شاہ (سید خاندان) کے قتل میں اُس کا ساتھ دیا تھا یعنی سدھ پال اور سدارن کھتری، اُن لوگوں اور اُن کے قرابت داروں کو مبارک شاہ (سید خاندان) کے قتل کے صلے میں بیانہ، کہرام، نارنول، امروہہ اور دوآبہ کے علاقے تفویض ہوئے۔ اِسی طرح میراں صدر اور سید السادات کے بیٹے جو مبارک شاہ (سید خاندان) کے قتل میں معاون تھے، انھیں خطابات اور جاگیریں عطاء ہوئیں۔ اِس کے برخلاف جو لوگ مقتول سلطان دہلی کے حامی تھے، اُن کو دھوکا سے قتل کر دیا گیا یا قید کر لیا گیا۔ وفا شعار امرائے سلطنت کمال الملک، ملک اہار میاں، ملک اللہ داد کاکا، ملک جے من، ملک کہون راج، امیر علی گجراتی ابتدا میں تو خاموشی سے باغی وزیر سردار الملک کی حرکات دیکھتے رہے۔

آخر انھوں نے سرور الملک کے خلاف علم بغاوت بلند کر دیا اور کمال الملک نے اِس بغاوت میں نمایاں حصہ لیتے ہوئے دوسرے تمام امرا کی مدد سے ایک بڑی فوج بلند شہر میں جمع کرکے سرور الملک کے خلاف دہلی پر حملہ کر دیا۔ سرور الملک مقابلے کی تاب نہ لاتے ہوئے دہلی کے قلعہ سیری میں محصور ہو گیا اور تین مہینے تک برابر لڑتا رہا۔/ سرور الملک کو بادشاہ کی طرف سے بھی اندیشہ تھا چونکہ بادشاہ بھی کمال الملک اور دوسرے امرا کی جانب مائل تھا۔ اِس لیے سرور الملک نے سوچا کہ کیوں نہ پہلے بادشاہ کا ہی خاتمہ کر دیا جائے، چنانچہ وہ قلعہ سیری میں اپنے آدمیوں کے ہمراہ بادشاہ کے قتل کا ارادہ کرکے محل سراء میں داخل ہوا لیکن بادشاہ کے محافظ دستوں نے سرور الملک کا مقابلہ کر دیا اور اِس مقابلہ میں وزیر سرور الملک قتل ہوا۔ یہ واقعہ 8 محرم الحرام 838ھ کو پیش آیا۔ سرور الملک کے قتل کے بعد بادشاہ نے کمال الملک کو کمال خان کا خطاب دیا اور وزارتِ عظمیٰ اُس کے سپرد کردی۔ ملک جے من، ملک اللہ داد کاکا، ملک کہون راج، خانِ اعظم سید خان جیسے وفا شعار امراءکو خطابات اور جاگیریں عطاء کی گئیں۔ دہلی کے انتظامات سے فارغ ہوتے ہی بادشاہ بغرض تفریح ملتان گیا اور چند روز ملتان میں گزارنے کے بعد واپس دہلی آگیا۔

## وفات
1445ء کے اواخر تک بادشاہ علیل ہو گیا اور چند روز علالت میں گزار کر ماہِ جنوری 1446ء میں انتقال کرگیا۔ محمد شاہ نے 12 سال حکومت کی۔

## مزید دیکھیے
* دہلی سلطنت کے حکمرانوں کی فہرست
* سلطنت دہلی

## حوالہ جات

زمرہ:1446ء کی وفیات
زمرہ:بھارتی مسلم شخصیات
زمرہ:سلاطین دہلی
زمرہ:سلطنت دہلی
زمرہ:سید خاندان
زمرہ:1445ء کی وفیات
زمرہ:عرب نسل کی بھارتی شخصیات
جنوبی ایشیا میں سزائے موت

تصغیر|بھانسی کا پھندا
دنیا کے کئی ممالک میں سزائے موت کو قانونًا مسترد کیا گیا ہے۔ تاہم **جنوبی ایشیا میں سزائے موت** رائج ہے اور بیش تر ممالک میں اسے قانونی فیصلوں میں کئی بار سزا کے طور سنایا جاتا ہے۔

## سزائے موت کے مخالف ممالک
### نیپال اور بھوٹان

نیپال اور بھوٹان میں سزائے موت قانونی طور پر منسوخ ہے۔ نیپال کے دستور کی دفعہ 16 اور بھوٹان کے دستور کی دفعات کے تحت سزائے موت پر روک لگا دی گئی ہے۔

### سری لنکا

سری لنکا میں سزائے موت کو قانونی تحفظ حاصل ہے۔ تاہم ملک میں موت کے خلاف عام تاثر کے پیش نظر 1976ء کے بعد کوئی سزائے موت نہیں دی گئی۔ قانونی معاملوں پر نظر ڈالنے سے پتہ چلتا ہے کہ یہ ملک ایک قدم آگے بڑھ کر مستقبل میں سزائے موت پر قطعی روک لگا سکتا ہے، جیساکہ عالممی رجحان بھی ہے۔

## سزائے موت کا پرزور نفاذ کرنے والے ممالک
جنوب ایشیائی ممالک میں افغانستان، بنگلہ دیش، بھارت، مالدیپ اور پاکستان سزائے موت کے نفاذ پر یقین رکھتے ہیں تاکہ بدنیت اشخاص کو کیفر کردار تک پہنچایا جا سکے۔

### بھارت

بھارت میں تعزیرات ہند 1860ء (مرممہ 2013ء) کی رو سے 11 جرائم کے لیے سزائے موت تجویز کی گئی ہے۔ اس میں حکومت کے خلاف جنگ، مسلح افواج کے ایک رکن کی بغاوت کی حوصلہ افزائی کرنا، تیزابی حملہ، قتل، آبروریزی اور مجرمانہ سازش شامل ہیں۔

1980ء میں بچن سنگھ بہ مقابلہ پنجاب کی ریاست کے مقدمے میں ایک معیار قائم کیا کہ سزائے موت شاذونادر معاملوں (“rarest of rare”) میں دی جا سکتی ہے “سماج کے اجتماعی ضمیر کو ایسا صدمہ پہنچے جو عدلیہ کے اقتدار کے حاملین کو سزائے موت دینے کی توقع کرے بلا اس بات پر توجہ لیے ہوئے کہ ان کی شخصی رائے کیا ہے تاکہ سزائے موت کو باقی رکھنے یا نہ رکھنے خواہشمندی کیا ہے۔“

حالانکہ شاذونادر معاملوں کی کوئی تعریف نہیں کی گئی، یہ عام طور سے سمجھا گیا ہے کہ قبل از وقت منصوبہ بند، بریریت سے بھرے، سفاک اور بالکلیہ بے رحم جرم کے بارے میں ہے، جس میں مقتول یا متاثرہ شخص کو کوئی موقع نہیں دیا گیا ہو۔ سپریم نے یہ پیمانے کی مزید وضاحت 2012ء دہلی اجتماعی زیادتی واقعہ کی سنوائی کے دوران پیش کی۔

### بنگلہ دیش

بنگلہ دیش کا قانون بھارت کے مشابہ ہے۔ تاہم تیزابی حملے کا اس میں تذکرہ نہیں ہے۔

### پاکستان

پاکستان میں سزائے موت 27 جرائم کے لیے دی جا سکتی ہے۔ ان میں توہین رسالت، شادی کے دائرے کے باہر مباشرت، کسی عورت کی عزت کے ساتھ چھیڑ چھاڑ اور منشیات کی اسمگلنگ شامل ہیں۔

### افغانستان

افغانستان میں قتل، ارتداد، ہم جنس پسندی، آبروریزی، دہشت گردی، منشیات کی فروخت، زنا، غداری یا میدان جنگ سے فراری کو اسلامی عدلیہ کے مطابق سزائے موت دی جا سکتی ہے۔

### مالدیب

سزائے موت کے معاملے میں مالدیپ کا قانون بڑی حد تک افغانستان سے مشابہ ہے۔

## مزید دیکھیے
* سزائے موت
* نیپال میں سزائے موت
* بھوٹان میں سزائے موت
* سری لنکا میں سزائے موت
* بھارت میں سزائے موت
* پاکستان میں سزائے موت
* بنگلہ دیش میں سزائے موت
* مالدیب میں سزائے موت
* افغانستان میں سزائے موت

## حوالہ جات

زمرہ:جنوبی ایشیا
زمرہ:سزائے موت
فیروز شاہ تغلق

**فیروز شاہ تغلق** (پیدائش: 1309ء– وفات: 20 ستمبر 1388ء) سلطنت دہلی کے تغلق خاندان کا تیسرا حکمران تھا جس نے 1351ء سے 1388ء تک حکومت کی۔[تصغیر|285x285پکسل|فیروز شاہ کوٹلہ [دہلی میں باقی ماندہ عمارات کے کھنڈر - 1795ء]]

## ابتدائی حالات
فیروز شاہ سپہ سالار رجب کا بیٹا اور سلطان غیاث الدین تغلق شاہ کا چھوٹا بھائی تھا۔ فیروز شاہ 1309ء میں پیدا ہوا۔ اُس کی تعلیم اُس کے چچا زاد بھائی محمد بن تغلق نے اپنے زیر سایہ اسے تعلیم دلائی تھی اور اعلیٰ ترین عہدوں پر سرفراز کیا۔

## امیر تیمور اور فیروز شاہ
مولف فرشتہ کے بقول امیر تیمور لنگ اور سلطان فیروز شاہ کا زمانہ ایک ہی تھا یعنی دونوں ہم عصر تھے۔ 

## نگارخانہ مسکوکات

فائل:Firoz Shah (1).jpg|40 رتی کا جیتل
فائل:Firoz Shah (2).jpg|بلون ٹنکہ حضرت دہلی - 771ھ
فائل:Firoz Shah (3).jpg|32 رتی کا سکہ
فائل:Firoz Shah (4).jpg|40 رتی کا جیتل
فائل:Firoz sh.jpg| 40 رتی کا جیتل
فائل:Firoz Tughlaq.jpg|فیروز شاہ کا جیتل


## مزید دیکھیے
* دہلی سلطنت کے حکمرانوں کی فہرست
* سلطنت دہلی
## حوالہ جات

زمرہ:1309ء کی پیدائشیں
زمرہ:1388ء کی وفیات
زمرہ:ایشیا میں 1350ء کی دہائی
زمرہ:ایشیا میں 1360ء کی دہائی
زمرہ:ایشیا میں 1370ء کی دہائی
زمرہ:ایشیا میں 1380ء کی دہائی
زمرہ:بھارتی مسلم شخصیات
زمرہ:تغلق سلاطین
زمرہ:چودہویں صدی کی ترک شخصیات
زمرہ:چودہویں صدی کے ہندوستانی بادشاہ
زمرہ:سلاطین دہلی
زمرہ:سلطنت دہلی
زمرہ:ویکیپیڈیا مضامین مع VIAF شناخت کنندگان
زمرہ:ہندوستان میں 1350ء کا عشرہ
زمرہ:ہندوستان میں 1360ء کا عشرہ
زمرہ:ہندوستان میں 1370ء کا عشرہ
زمرہ:ہندوستان میں 1380ء کا عشرہ
زمرہ:ہندوستان میں چودہویں صدی
زمرہ:ویکی ڈیٹا سے مختلف مختصر وضاحت
شاہی خاندان

**شاہی خاندان** ایک بادشاہ یا ملکہ کا قریبی خاندان ہوتا ہے یا یہ بعض اوقات بادشاہ یا ملکہ کا وسیع خاندان ہوتا ہے۔
زمرہ:شاہی خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
عبد اللہ البردونی

**عبد اللہ البردونی** (1929–1999ء) یمن کے نامور شاعر اور ادیب تھے۔ ان کے 12 مجموعہِ کلام اور 6 کتب نثر میں شائع ہوئیں ۔

## حالاتِ زندگی
عبد اللہ البردونی 18 اکتوبر 1929ء کو یمن میں پیدا ہوئے۔ پانچ سال کی عمر میں چیچک کے باعث آنکھ کی بینائی جاتی رہی اور چھ سال کی عمر میں مکمل نابینا ہو گئے۔ تاہم تعلیم کی منازل طے کیں اور یمن کے نامور مصنفوں میں شمار ہوئے ۔

## وفات
عبد اللہ البردونی 30 اگست 1999ء کو اردن کے دورے کے دوران میں تقریباً 70 سال کی عمر میں وفات پا گئے ۔

## حوالہ جات

زمرہ:1929ء کی پیدائشیں
زمرہ:1999ء کی وفیات
زمرہ:بیسویں صدی کے شعرا
زمرہ:نابینا اساتذہ
زمرہ:نابینا مصنفین
زمرہ:یمنی شعراء
زمرہ:یمنی مصنفین
زمرہ:جامعہ قاہرہ کا تدریسی عملہ
زمرہ:بیسویں صدی کے یمنی مصنفین
زمرہ:مسلم مصنفین
زمرہ:یمنی معذور افراد
محمد علی جوہر یونیورسٹی رامپور

محمد علی جوہر یونیورسٹی ایک ٹرسٹی ادارہ جس کا قیام 2012 میں اقلیتی طبقات کے طلبہ و طالبات کے عمل میں آیا ہے۔ محمد علی جو ہر یونیورسٹی اتر پردیش کے زرخیز مٹی راجدھانی دہلی سے تقریبا 200کلو میٹر رامپور میں واقع ہے۔ شہر سے 12کلو میٹر دور ہے اور اسٹیشن سے 15کلو میٹر۔ اپنے ابتدائی دور میں تو یہ یونیورسٹی سیاسی رسہ کشی کی شکار رہی۔ سرکاریں بدلتی رہی یویورسٹی کو نظر انداز کیا جاتا رہا ہے آخر 2006قانون اتر پردیش کے اسمبلی میں یونیورسٹی کا بل منظور ہوا۔ اور آج پانچ سال سے یونیورسٹی مسلسل تعلیم و تربیت کا سلسلہ بدستور جاری ہے۔ جیسا کہ ہم نے لکھا کہ یونیورسٹی اپنے ابتدائی دور سے سیاسی رسہ کشی کی شکار ہے یہ شس و پنج آج بھی ختم ہونے کا نام لے رہا ۔
یونیورسٹی می اعلی تعلیم کے لیے گریجویشن،ایم اے،بی اے،بی ایڈ،بی کام،بی فارما،ڈپلوما،انجیئر نگ ،پی ایچ وغیرہ کا نصاب رائج ہے۔
یونیورسٹی میں ہر ایک کے لیے الگ الگ شعبئہ جات مثلا ،شعبئہ قانون،شعبہ ایگری کلچر،شعبہ سماجی علوم،شعبہ نفسیاتی علوم،شعبہ انجینئر نگ،شعبہ اسلامک اسٹڈیز ،شعبہ جوہر انٹیٹیوٹ ،شعبہ مدرٹریسا میڈیکل کالج،شعبہ میڈیکل ،شعبہ لسانیات وغیرہ قائم ہے ۔
اس یونیورسٹی کا بانی سابق کابینہ وزیر اور موجودہ ممبر اسمبلی محمد اعظم خاں ہے۔ اس یونیورسٹی کے نام کو انھوں ہندوستان کے عظیم مجاہد آزادی مولانا محمد علی جوہر رحمۃ اللہ علیہ کا نام سے منصوب کیا ہے ۔
اس یونیور کے بارے میں محمد اعظم خاں نے ایک سپنا دیکھا تھا جس کو انھوں سچ کردکھایا۔ اس یقنیورسٹی میں تعلیم حاصل کرنے کا طلبہ و طالبات کے لیے تمام تر کے وقع حاصل ہے ۔
محمد علی جو ہوریونیرسٹی میں بھی تمام یونیورسٹیوں کی طرح الگ الگ مضامین کے لیے الگ الگ ماہر اساتذہ و نگراں موجود ہیں ۔
جیسا کہ ہم نے آپ کو لکھا کہ اس یویونیور سٹی کا بانی محمد اعظم خان ہے اور آپ تاحیات چانسلر بھی۔ آپ کے صاحب زادہ اور سوار رکن اسمبلی جناب عبد اللہ اعظم خاں صاحب محمد علی جوہر یونیور سٹی کے سی ای او ہیں اسی طرح ڈاکٹر محمد یونس وائس چانسلر ہے ۔

Muhammad ali jahur university book
WWW.MOHAMMADALIJAHARUNIVERSITY.IN

زمرہ:جامعات و کالج بلحاظ ملک

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
معراج نامہ (سید بلاقی)

**معراج نامہ** سید بلاقی نامی قطب شاہی دور کے شاعر کی تصنیف ہے۔ بلاقی نے 1641ء میں **معراج نامہ** لکھاجو بہت مقبول ہوا۔ معراج نامہ داستان کے پیرائے میں لکھی گئی نظم ہے۔ اس نظم میں ایک یہودی کے، جس کو معراج سے انکار تھا، مسلمان ہونے کا قصہ بیان کیا گیا ہے۔ بلاقی کہتے ہیں کہ انھوں نے ایک فارسی معراج نامے سے یہ قصہ اخذ کیا ہے۔ بلاقی کا معراج نامہ مقبول ہوا، جو اپنے دور کی محافل مولود کی مذہبی و مجلسی ضرورت کو مدنظر رکھ کر لکھا گیا تھا۔

## مخطوطات
اس کے مخطوطات کتب خانہ آصفیہ، کتب خانہ جامعہ عثمانیہ، کتب خانہ ادارہ ادبیات اردو، کتب خانہ خانہ سالار جنگ کے علاوہ تین مزید مخطوطے شاہان اودھ کے کتب خانون میں بھی ہیں۔ جمیل جالبی نے اس معراج نامے کے مزید آٹھ مخطوطات کا ذکر کیا ہے۔ ان مخطوطات پر 1056ھ کی تاریخ درج ہے۔ دیگر مخطوطات میں تین مخطوطات جامعہ پنجاب میں اور دو قومی عجائب گھر، کراچی میں موجود ہیں۔

## مزید دیکھیے
* سید بلاقی

## حوالہ جات

زمرہ:1641ء کی کتابیں
حکیم صفدر علی وارثی

**حکیم صفدر علی وارثی**کی پیدائش 1840ء میں اتر پردیش کے ضلع بارہ بنکی کے موضع گدیا میں ہوئی تھی۔ آپ کے والد کا نام شیخ سعادت علی  تھا۔ حکیم صفدر علی وارثی مشہور صوفی بزرگ حاجی وارث علی شاہ کے مرید اور خلیفہ تھے۔ حاجی وارث علی نے آپ کو **حکیم مہاجن ** کا لقب دیا تھا۔ آپ حکیم خاذق کے نام سے پورے ضلع بہرائچ میں مشہور تھے۔
## خاندان
حکیم صفدر علی کا تعلق اودھ بارہ بنکی ضلع کے موضع گدیا کے ایک زمیندار خاندان سے تھا۔ آپ کے والد موضع گدیا کے روہانی پیشوا تھے۔ آپ کے خاندان کا تعلق حاجی وارث علی شاہ کے خاندان سے تھا۔ جب ّآپ بہرائچ ہجرت کر کے آئے اور طباعت کا پیشہ اختیار کیا۔ آپ شہربہرائچکے مشہور شاعر حکیم محمد اظہر وارثی کے چچا اور اظہار وارثیکے دادا ہیں۔
## خدمات
آپ نے حاجی وارث علی کی حیات پر ایک کتاب **جلوائے وارث** کے نام سے لکھی تھی جو اب نایاب ہے۔ اس کتاب میں آپ نے حمد و نعت،منقبت بھی لکھی ہے۔ حاجی وارث علی صاحب کے حکم سے آپ نے 1910 کی دہائی میں بارہ بنکی سے شہر بہرائچ کو منتقل ہوئے اور یہی سکونیت اختیار کی۔ حاجی وارث علی شاہ آپ کی زندگی میں کئی بار بہرائچ تشریف لائے اور آپ کے گھر پر قیام کیا۔ آپ شہر بہرائچ کے مشہور حکیموں میں سے تھے۔ آپ کی حکمت کی خاص بات یہ تھی کہ آپ کی دوا کی قیمت 2 پیسے سے زیادہ نہیں ہوتی تھی۔ مریض کو شفا صرف ایک ہی خوراک میں ہو جاتی تھی۔ آپ کا ایک واقعہ بہت دلچسپ ہے ایک بار ایک دہاتی مریض آپ کے مطب پر آیا اس کو دوا کا نسخہ لکھ دیا اور کہا کی دوا کو لے جا کر عبال لینا اور چھاں کر صبح اور شام پینا۔ لیکن وہ مریض بازار سے دوا لینے کے نسخہ ہی صبح اور شام چھاں کر پینے لگا اور دوبارہ جب حکیم صاحب کے پاس آیا تو نسخے کے تمام تکڑے دامن میں باندھ لایا اور حکیم صاحب سے کہا کہ بڑی مشکل سے بس اتنا بچا ہے۔ حکیم جی نے مریض سے کہا کی اب حال بتاؤ کیسا یے تو اس مریض نے کہا کی روپیے میں بارہ آنے فایدہ ہے اور چار آنہ رہ گیا ہے۔ تب حکیم صاحب نے اس مریض کو دوسرا نسخہ دیا اور تاکید کی کی عبد الرحمن کی دکان سے دوا لے لینا۔ تب اس مریض نے اس دوا کو استمال کیا اور جو چار آنے بھر باقی تھا وہ بھی شفایابی اس مریض کو ہو گئی۔
## وفات
حکیم صفدر علی وارثی کا انتقال 1952ء 122 سال  کی عمر میں شہر بہرائچ میں ہوا اور آپ کی تدفین آپ ہی کی رہائش گاہ میں باہری کمرے میں ہوئی جہاں آپ مریضوں کو دیکھتے تھے اور لوگوں سے ملاقات کرتے تھے۔
## حوالہ جات

* اردو ویکیپیڈیا کے لیے اظہار وارثی کا انٹرویو
* نقوش رفتگاں از عبرت بہرائچی

زمرہ:1840ء کی پیدائشیں
زمرہ:1952ء کی وفیات
زمرہ:اتر پردیش کے شعرا
زمرہ:بہرائچ کی شخصیات
زمرہ:بہرائچ کے شعراء
نامعلوم افراد 2

**نا معلوم افراد 2** پاکستانی فلم ہے جو 2017 میں ریلیز ہوئی۔ اس فلم کے ہدایت کار نبیل قریشی ہیں جبکہ ستارے فہد مصطفی، جاوید شیخ، محسن عباس حیدر ہیں۔

## پریکوئل

## حوالہ جات

زمرہ:2010ء کی دہائی کی مزاحیہ فلمیں

زمرہ:جنوبی افریقا میں عکس بند فلمیں
زمرہ:کراچی میں عکس بند فلمیں
زمرہ:کیپ ٹاؤن میں فلم سیٹ
زمرہ:اردو زبان کی فلمیں
زمرہ:2017ء کی مزاحیہ فلمیں
زمرہ:2017ء کی پاکستانی فلمیں
زمرہ:ایک آئٹم نمبر والی فلمیں
زمرہ:فاکس اسٹار اسٹوڈیوز کی فلمیں
زمرہ:2010ء کی دہائی کی اردو زبان کی فلمیں
زمرہ:اردو زبان کی پاکستانی فلمیں
زمرہ:پاکستانی مزاحیہ ہیجان خیز فلمیں
ہلال بن المعلی

**ہلال بن المعلى** انصار کے قبیلہ خزرج کی شاخ بنو زريق سے تھے غزوہ بدر میں شریک ہوئے۔ ان کی کنیت ابو قیس تھی۔
## نسب
ہلال بن المُعَلِّى بن لَوْزان بن حارثہ بن عَدِی بن زيد بن ثعلبہ بن زيد مناة ابن حَبيب بن عبد حارثہ بن مالك بن غَضْب بن جُشَم بن الخزرج
* ان کی ماں إدام بنت عوف بن مبذول بن عمرو بن غَنْم بن مازن بن النجّارتھیں۔* یہ اوران کے بھائی رافع بن المعلى غزوہ بدر میں شریک تھے رافع شہداء بدر میں سے ہیں۔

## حوالہ جات

زمرہ:اصحاب بدر
ہبیل بن وبرہ

**ہبیل بن وبرہ ** غزوہ بدر میں شریک انصار صحابی تھے۔ ان کا تعلق بنو اوس بن خزرج سے ہے۔
* پورا نام ہبیل بن وبرة بن خالد ابن العجلان بن زيد بن غنم بن سالم بن عوف بن عمرو بن عوف بن الخزرج الاكبر الانصاری الخزرجی ہے۔ ایک روایت کے مطابق ہبیل بن حصین بن وبرہ  کی اولاد ہیں  لیکن صحیح یہ ہے کہ یہ دادا کی طرف منسوب ہیں۔ یہ عصمہ بن حصین کے بھائی ہیں۔ دونوں بھائی غزوہ بدر میں شریک تھے 

## حوالہ جات

زمرہ:اصحاب بدر
ہمام بن حارث

**ہمام بن حارث ** غزوہ بدر میں شریک صحابی اور انصار میں سے تھے۔
* ان کا ذکر بہت مختصر ملتا ہے۔
* ان کا نسب ہمام بن حارث بن ضمرہ بدری خراسانی ہے۔
## حوالہ جات

زمرہ:اصحاب بدر
گاڈ فادر (پنجابی فلم)

**گاڈ فادر**   پنجابی زبان میں فلم کا آغاز کیا۔ فلم كى نمائش 20 نومبر، 1992ء كو ہوئى یہ پاکستانی، ایکشن اور موسیقی فلم ہے فلم کے ہدایتکار پرویز رانا فلمساز میاں مختار احمد ہے۔

## کہانی

شیکپسیئر نے کہا تھا کہ ہر پیدا ہونے والا بچہ اس دنیا میں یہ پیغام لے کر آتا ہے کہ خدا ابھی انسان سے مایوس نہیں ہوا۔ شائد اس لیے کہ یہ بچی ایک سچ ہے، کبھی منصور، کبھی سقراط، کبھی عیسی، کبھی حسین، یہ وہ آدم ہے جس کے لیے شیطان نے خدا سے بغاوت کردی تھی شیطان کا حوصلہ اس کا صبر اور اس کی اس کی محنت اب بھی جاری ہے اس کے پیروکاروں کی تعداد جب بہت بڑھ جاتی ہے، تو خدا سچ کے روپ میں ایک گاڈ فادر ضرور پیدا کرتا ہے، جو جھوٹ کے ہزاروں شیطانوں کو اپنی سچائی کی آگ میں جلا کر راکھ کر دیتا ہے، گاڈ فادر سچائی کے ایسے ہی سورج کی کہانی ہے، جو چمکا تو برائی کے اندھیروں کو موت کے اندھیروں نے بھی پناہ دینے سے انکار کر دیا، کیا ہر شیطان کو ختم کرنے کے لیے ماں ایک گاڈ فادر پیدا نہیں کر سکتی۔
## اہم کردار

* سلطان راہی
* نادرہ
* اظہار قاضی
* ریما خان
* اسماعیل شاہ
* روحی خان
* افضال احمد
* نغمہ
* عابد علی
* نیئر سلطانہ
* رنگیلا
* مصطفٰی قریشی
* نمو
* ببو برال
* نصرلا بٹ
* سلیم حسن
* مستانہ
* پیا
* شفقت چیمہ
* منصور بلوچ
* شہزادی نجمہ
* آصف خان
* طارق شاہ
* ہمایوں قریشی

## ساونڈ ٹریک

گاڈ فادر کی آواز گلوکاران میڈم ترنم نور جہاں، غلام عباس، مہناز بیگم کی طرف سے تشکیل دے دی گئی تھی اور سمیر کی طرف سے دھنیں بنے ہوئے تھے۔ یہ 13 اگست 1998 کو سونی موسیقی لیبل کی طرف سے جاری کیا گیا تھا۔
گلوکاران میڈم ترنم نور جہاں، غلام عباس، مہ ناز

## حوالہ جات

## بیرونی روابط

* 

زمرہ:1992ء کی فلمیں
زمرہ:پاکستانی ایکشن فلمیں
زمرہ:پاکستانی سوانحی فلمیں
زمرہ:پاکستانی ڈراما فلمیں
زمرہ:پنجابی زبان کی فلمیں
زمرہ:1992ء کی پاکستانی فلمیں
زمرہ:نگار اعزاز جیتنے والی شخصیات
حمیدہ اختر حسین رائے پوری

**بیگم حمیدہ اختر حسین رائے پوری** (پیدائش: 22 نومبر، 1918ء - وفات: 20 اپریل، 2009ء) پاکستان سے تعلق رکھنے والی اردو کی نامور مصفنہ، افسانہ نگار، ناول نگار، خاکہ نگار تھیں۔ وہ اردو کے مشہور ادیب اختر حسین رائے پوری کی شریک حیات تھیں۔

## حالات زندگی
حمیدہ اختر حسین رائے پوری 22 نومبر، 1918ء کو ہردوئی، اتر پردیش، برطانوی ہندوستان میں پیدا ہوئیں تھیں۔ ان کے والد ظفر عمر اردو کے پہلے جاسوسی ناول نگار تسلیم کیے جاتے ہیں۔ 1935ء میں بیگم حمیدہ اختر حسین کی شادی اردو کے معروف نقاد، محقق، مترجم اور ادیب اختر حسین رائے پوری سے ہوئی۔ 1992ء میں اختر حسین رائے پوری کی وفات کے بعد بیگم حمیدہ اختر حسین نے اپنی ادبی زندگی کا آغاز کیا اور اپنے بے ساختہ اور سادہ اسلوب بیان کی بنا پر اردو کی اہم اہل قلم میں شمار ہونے لگیں۔ ان کی خودنوشت سوانح عمری **ہم سفر** کے نام سے اشاعت پزیر ہوئی جو اردو کے ادبی حلقوں میں بہت مقبول ہوئی۔ اان کی دیگر تصانیف میں خاکوں کے دو مجموعے **نایاب ہیں ہم** اور **چہرے مہرے**، بچوں کی کہانیوں کا مجموعہ **سدا بہار**، کھانے پکانے کی ترکیبوں کا مجموعہ **پکاؤ اور کھلاؤ** اور ایک ناول **وہ کون تھی؟** شامل ہیں۔ ان کی خود نوشت ہم سفر کا انگریزی ترجمہ **My Fellow Traveller** کے نام سے شائع ہوا جسے امینہ اظفر نے ترجمہ کیا۔

## تصانیف
# وہ کون تھی؟ (ناول)
# پکائو اور کھلائو (کھانا پکانے کی تراکیب)
# سدا بہار (بچوں کی کہانیاں)
# نایاب ہیں ہم (خاکے)
# چہرے مہرے (خاکے)
# ہم سفر (خودنوشت)

## اعزازات
1998ء میں اکادمی ادبیات پاکستان نے ان کی کتاب **نایاب ہیں ہم** پر **وزیر اعظم ادبی انعام** عطا کیا۔

## وفات
حمیدہ اختر حسین رائے پوری 20 اپریل 2009ء کو کراچی ، پاکستان میں وفات پاگئیں۔

## حوالہ جات

زمرہ:1918ء کی پیدائشیں
زمرہ:2009ء کی وفیات
زمرہ:اردو افسانہ نگار
زمرہ:اردو خاتون لکھاری
زمرہ:اردو ناول نگار
زمرہ:پاکستانی مصنفات
زمرہ:کراچی کے مصنفین
یوسف خان کمبل پوش

**یوسف خان کمبل پوش** اردو سیاحت نامہ کی دنیا میں معروف نام تھے، مگر ان کے بارے میں مکمل معلومات دستیاب نہيں۔
۔

## کارہائے نمایاں
**یوسف خان کمبل پوش** اردو کے سب سے پہلے سفرنامے تاریخ یوسفی عجائبات فرنگ المعروف **تاریخ یوسفی** کے خالق تھے جن کا تعلق لکھنؤ سے تھا۔
یوسف خان کمبل پوش نے سنہ 1837ء میں انگلستان کا سفر کیا تھا۔ آپ کا مندرجہ بالا سفرنامہ 1847ء میں دہلی سے طبع ہوا تھا اور یہ سفر نامہ غیر جانب داری کے باعث شہرت کا حامل ہوا۔
۔
انھوں نے شمالی افریقہ اور کئی مسلم ممالک کا بھی سفر کیا۔

## حوالہ جات

زمرہ:سفر نامہ
زمرہ:سیاح
زمرہ:افریقا کے مہم جو
زمرہ:سیاحت کی اقسام
زمرہ:سیاح
زمرہ:سیاحتی سرگرمیاں
مشرق وسطی میں سزائے موت

تصغیر|بھانسی کا پھندا
سزائے موت کو بیش تر مشرق وسطی کے ممالک میں قانونی طور پر نافذ کیا جاتا ہے۔ اس خطے میں سزائے موت کے باقی رہنے کے محرکات زیادہ تر مذہبی ہیں، کیوں کہ کئی جرائم کے سلسلے میں قرآن اس کی اجازت یا اس کا حکم دیتا ہے۔

## انسداد اور منسوخی
### اسرائیل
تقریبًا تمام موت کی سزائیں 1954ء کی قانون سازی کے بعد ہٹا دی گئی تھیں سوائے ان سنگین جرائم کے جو جنگ کے وقت انجام دیے گئے ہوں۔ ملک میں آخری سزائے موت جو عدلیہ کی رو سے انجام پائی تھی، وہ ایڈولف ایچمن کی تھی، جو 1962ء میں مرگ انبوہ میں اس کے کردار کی وجہ سے دی گئی تھی۔ سبھی مزید موت کی سزاؤں پر روک لگا دی گئی ہے اور یہودی مذہبی قانون ربیوں کے لیے بھی سزائے موت پر گفتگو کر مشکل بنا دیتا ہے۔ 

### ترکی
ترکی میں 2004ء میں مکمل پر سزائے موت کو سبھی جرائم کے لیے منسوخ کر دیا گیا تھا۔ 

## منسوخی کی وکالت

### کوششیں
2008ء میں لبنان میں اس وقت کے وزیر انصاف ابراہیم نجار نے ایک قانون کا مسودہ پارلیمان میں پیش کیا تھا تاکہ سزائے موت کو منسوخ کر دیا جا سکے۔ حالانکہ یہ قانون پارلیمان کی جانب سے منظور نہیں کیا گیا، ابراہیم نے منسوخی کی کوشش اپنی وزارتی میعاد کے دوران جاری رکھی۔

فاروق قسنطينی، انسانی حقوق کے تحفظ اور فروغ کے لیے الجزائر کے قومی مشاورتی کمیشن کے صدرنشین نے 2010ء میں کہا کہ وہ سزائے موت کی منسوخی کے لیے وکالت کریں گے۔ اس کی وجہ ملک کے اسلام پسند گروہ مشتعل ہو گئے تھے۔

## مزید دیکھیے
* سزائے موت
* اسلام اور سزائے موت
* جنوبی ایشیا میں سزائے موت
* جنوب مشرقی ایشیا میں سزائے موت

## حوالہ جات

زمرہ:سزائے موت
زمرہ:ویکی ڈیٹا سے مطابقت رکھنے والی مختصر تفصیل
مانوشی چھیلر

**مانوشی چھیلر** حسینہ عالم (مس ورلڈ) کا اعزاز پانے والی بھارتی حسینہ ہیں۔ یہ اعزاز پانے والی وہ چھٹی بھارتی خاتون ہیں۔ یہ خطاب انھوں نے 2017ء میں حاصل کیا۔

## حوالہ جات

## بیرونی روابط
* 
* 
* 

زمرہ:1997ء کی پیدائشیں
زمرہ:بقید حیات شخصیات
زمرہ:بھارتی فاتحین مقابلہ حسن
زمرہ:حسینہ عالم کی فاتحین
زمرہ:فیمنا مس انڈیا فاتحین
زمرہ:ہریانہ کی خواتین ماڈل
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
مس ورلڈ خطاب پانے والی بھارتی خواتین کی فہرست

1966ء سے وقتًا فوقتًا بھارتی خواتین مس ورلڈ کا خطاب اور تاج پہنتی آئی ہیں۔ اس کی فہرست نیچے درج ہے:
# ریٹا فاریا: ریٹا فاریا بھارت اور ایشیا کی پہلی خاتون تھی جسے مس ورلڈ مقابلہ حسن کا تاج 1966ء میں پہنایا گیا تھا۔ اس حسینہ کا جنم ممبئی میں ہوا تھا۔ مس ورلڈ جیتنے کے بعد اس نے *ایوز ویکلی مس انڈیا کانٹیسٹ* بھی جیتا تھا۔ اس کے بعد اس نے ماڈل بننے کا کام چھوڑ کر طب کی تعلیم کو ترجیح دی۔ وہ مس انڈیا مقابلہ حسن 1998ء میں جج بنی اور کچھ مس ورلڈ مقابلوں میں بھی جج کے فرائض انجام دے چکی ہے۔
تصغیر|ایشوریہ رائے
# ایشوریا رائے جو اپنی شادی کے بعد ایشوریا رائے بچن کے طور پر بھی جانی جاتی ہیں، ایک بھارتی اداکارہ اور ماڈل ہیں۔ وہ 1994ء میں مس یونیورس مقابلہ حسن جیت چکی ہیں۔ وہ کئی اداکاری کے انعامات بھی حاصل کر چکی ہیں۔
# ڈائنا ہیڈن ایک بھارتی اداکارہ اور ماڈل ہیں۔ 1997ء میں انھوں نے فیمینا مس انڈیا مقابلہ حسن جیتا اور اسی سال وہ مس یونیورس بھی بنی۔ ان کا تعلق حیدرآباد، دکن سے ہے۔ وہ ایک اینگلوانڈین خاندان میں پیدا ہوئی ہیں۔ وہ ایک ایوینٹ مینیجمنٹ کمپنی *اینکور* کے لیے بھی کام کر چکی ہیں۔
# یوکتا موکھی ایک بھارتی ماڈل اور اداکارہ ہیں۔ وہ 1999ء میں مس یونیورس مقابلہ حسن جیت چکی ہیں جو اولمپیا تھیئٹر، لندن میں منعقد ہوا تھا۔ خطاب پانے کے وقت ان کی عمر 22 سال تھی۔
# پرینکا چوپڑا 18 جولائی 1982ء کو جمشید پور،بہار (حالیہ؛جھاڑکھنڈ) میں پیدا ہوئی۔ سابق مس ورلڈ اوربھارتی اداکارہ 33 سالہ پرینکا چوپڑاکی شہرت اب بولی ووڈ سے نکل امریکا بلکہ پوری دنیا تک پہنچ چکی ہے۔2015میں بولی ووڈ فلم باجی راﺅ مستانی میں شاندار پرفارمنس ے بڑھ کر انھیں امریکی ٹی وی شوکوانٹیکو(Quantico) سے عالمگیر پہچان ملی ہے۔ ایک بھارتی اداکارہ کی حیثیت سے امریکی ٹی وی سیریز میں مرکزی کردار ادا کرنا ان کے لیے ایک منفرد اعزاز ہے۔ امریکا کے اہم شہروں میں بل بورڈز پر پرینکا چوپڑا کی تصاویر آویزاں نظر آتی ہیں۔ پرینکا کو حال ہی میں اس ڈرامے کے لیے پیپلز چوائس ایوارڈ کے لیے بھی نامزد کیا گیا ہے۔2015میں انھیں ایک امریکی اخبار نے ٹوئٹر پربھارت کی مقبول ترین شخصیت قرار دیا۔ پرینکا2014سے معروف میگزین ایلے(Elle) کے لیے ہر ماہ باقاعدہ کالم بھی لکھتی ہیں۔ ایک برطانوی میگزین ایسٹرن آئی کی جانب سے گذشتہ دس برسوں میں چار مرتبہ انھیں ایشیاءکی پرکشش ترین خاتون قرار دیا جاچکا ہے۔
# مانوشی چھیلر مس ورلڈ کا اعزاز پانے والی بھارتی حسینہ ہیں۔ یہ خطاب انھوں نے 2017ء میں حاصل کیا۔
 
## مزید دیکھیے
* مس یونیورس خطاب پانے والی بھارتی خواتین کی فہرست

## حوالہ جات

زمرہ:بھارتی خواتین ماڈل
زمرہ:مقابلہ حسن فاتحین بلحاظ قومیت
پوجا گھاٹکر

**پوجا گھاٹکر** ایک بھارتی خاتون کھلاڑی ہیں۔ وہ مہاراشٹر سے ہیں۔ انھوں نے ساتویں کرنی سنگھ یادگار نشانے بازی چیمپئن شپ میں چیمپئن آف چیمپئنز خطاب حاصل کیا۔ وہ خواتین کے ایئر رائفل مقابلے میں اول رہیں۔

## حوالہ جات

زمرہ:1989ء کی پیدائشیں
زمرہ:بقید حیات شخصیات
زمرہ:بھارتی خواتین کھلاڑی
زمرہ:مہاراشٹر کی خواتین کھلاڑی
زمرہ:مہاراشٹر کی شخصیات
زمرہ:مہاراشٹر کے کھلاڑی
زمرہ:ویکی ڈیٹا سے مختلف مختصر وضاحت
طربیہ

طربیہ
	ادبی ماہریں کے مطابق:۔
"ایسا ڈراما جس میں ہنسنے ہنسانے اور کھیلنے کھلانے کے عناصر موجود ہوں اور اس کا اختتام بھی اچھے انداز میں ہو،جس سے حاضرین و ناضرین مطمئن ہوں اس کو "طربیہ " کہتے ہیں۔"
	"وہ  ڈراما جس کا  انجام  پر مسرت ہوتا  ہو۔ اس میں ہنسی مزاق ،مسخرے پن اور ادنیٰ  درجے کے لوگوں کے جذبات کو  پیش کیا  جاتا  ہے اس کو " طربیہ " کہتے ہیں۔"
معاشرتی اور رومانوی ڈرامے عام طور پر اسی " طربیہ" انجام سے دوچار دکھائے جاتے ہیں۔ ان ڈراموں میں معاشرتی حالات و واقعات کو پیش کیا جاتا ہے۔ جن سے کوئی نہ کوئی نتیجہ ضرور اخذ ضرور ہوتا ہے۔ دراصل یہی وہ وجہ ہے جس کے لیے ڈراما کو پیش کیا جاتا ہے۔
طربیہ ڈراما کی ایک قسم  ہے جس میں عام طور پر ڈرامائی واقعات کا محرک جذبہ محبت ہوتا ہے اس میں بیرون  در سرگرمیوں کی کثرت ہوتی  ہے۔ خوشگوار انجام اور شاعرانہ عدل و انصاف اسے طربیہ بناتا ہے یہ شیکسپیئر کے طربیوں کی بدولت تکمیل اور عظمت کے درجے کو پہنچا۔
اردو میں کامیڈی کا ترجمہ طربیہ ہی کیا جاتا ہے۔ 
نیاز فتح پوری نے کامیڈی کے لیے انسباطیہ ( خوشی و مسرت)  کا لفظ  استعمال کیا ہے جو غالباَ انھی کی تحریروں تک محدود ہے۔ طربیہ ڈرامے کی ایک قسم ہے۔ ہلکے پھلکے مسائل کو بھی طربیہ کا ماضوع بنا لیا  جاتا ہے۔ لیکن ایسی صورت میں یہ ضروری ہوتا ہے کہ ان موضوعات کو المیہ اور میلو ڈراما کے برعکس شگفتہ ( کھِلا ہوا، شاد، مسرور ) اور ہلکے پھلکے  انداز( آسان انداز )  میں پیش کیا جائے۔ طربیہ بھی المیہ کی طرح زندگی کی ترجمانی کرتا ہے۔ اورتنقید حیات  کا فریضہ انجام دیتا ہے۔ لیکن المیہ کے برعکس طربیہ میں تنقید حیات کا فریضہ ہنستے کھیلتے انجام دیا جاتا ہے۔ کامیڈی میں بالعموم ہیرو مشکلات غالب آجاتا ہے۔ ضروری بات  یہ ہے کہ اس کی کامیابی واقعات کی رفتار کا لازمی اور منطقی نتیجہ ہو اور  اس کامیابی کے لیے جن وسائل کا اہتمام کیا گیا ہے ان کا جواز بھی کہانی کے چوکھٹے اور کرداروں کی خصوصیات میں موجودہو۔
عام خیال یہ ہے کہ طربیہ، المیہ کے مقابلے میں خوش انجام کھیل ہے۔ یہ بات درست لیکن طربناک انجام پرستی     کہانی کی روح سے ہم آہنگ ہوناچاہیے۔ یہ ڈرامے تفنن (خوش طبع دل لگی ،مشغلہ) اورتفریح طبع کا سامان ضرور مہیا کرتے ہیں۔ لیکن طنز و مزاح میں سنجیدگی اورمتانت کا ہونا شرط ہے۔ تا کہ ظرافت سطحی کامیڈی نہ بن جائے۔ 
شرائطِ طربیہ:۔
## ڈرامے کا اختتام
ڈرامے کا اختتام پر مسرت ہونا لازمی ہے۔ تاکہ ناظرین ڈرامے کے اختتام سے  مطمئن ہوں۔ اور سکون محسوس کریں۔
## ڈرامے کا دورانیہ
ڈرامے کادورانیہ مناسب ہونا چاہیے۔ تاکہ ناظرین اس سے محظوظ ہو سکیں۔ طویل ڈرامے اکتاہٹ کا سبب بنتے ہیں۔ جس سے حاضرین وناظرین بور ہو جاتے ہیں۔ اور ان کی ڈرامے میں دل چسپی ختم ہو جاتی ہے۔
## واقعات کی رفتار
کہانی کی رفتار جس رفتار سے آگے بڑھے ہیرو کی رفتار بھی اسی مناسبت سے آگے بڑھے۔ کہانی کے حالات و واقعات کو ساتھ لے کر چلنا پڑھتا ہے۔
## کہانی کے چوکھٹے
کہانی کے مواد کی مناسبت کے لحاز سے ہیرو پیش کیا جائے۔ کہانی میں کرداروں کی خصوصیات نمایاں ہونے چاہیے۔ کہانی کے پلاٹ میں ربط کا ہونا  ضروری ہے۔

## حوالہ جات

زمرہ:مزاح

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
تحریک ختم نبوت

**تحریک ختم نبوت** وہ تحریک یا احتجاج ہوتا ہے، جس میں عقیدہ ختم نبوت کے لیے عقیدے کا تحفظ مقصود ہوتا ہے۔ ایسی تحریکں عام طور پر مسلمان ممالک بالخصوص پاکستان میں کئی بار شروع کی گئیں، جس کے نتیجے میں فسادات بھی پھوٹے اور کئی اہم قوانین کا نفاذ ممکن ہوا۔ عام طور پر یہ تحریک حکومتی سطحی پر احمدیہ یا دیگر ایسے گروہوں سے متعلق قانون سازی و قانون کی عمل داری کے لیے شروع ہوتی ہیں۔

## تاریخ

### 1950ء کا عشرہ

### 1970ء کا عشرہ

### 1980ء کا عشرہ

1984ء میں محمد ضیاء الحق کی حکومت نے ایک قومی اسمبلی سے منظور کرایا، جس کے تحت احمدیہ کا خود کو مسلمان کہنا اور مخصوص اسلامی اصطلاحات کا استعمال (جیسے اپنی عبادت کی جگہ کو مسجد کہنا) ممنوع قرار پایا۔
س قانون کے ذریعہ پاکستان کے ضابطہ فوجداری کی شق 298 میں دو حصوں کا اضافہ کیا گیا۔
* 298-بی
اس قانون کے مطابق اب احمدی پاکستان میں مرزا غلام احمد کی بیوی کو **[[ام المومنین]]**، گھر والوں کو **[[اہل بیت]]** پیروکاروں کو **[[صحابی]]** اور جانیش کو **خلیفہ المسلمین** کہنا جرم ہے۔
* 298-سی
اس شق میں قرار دیا گیا ہے کہ احمدی یا لاہوری گروہ اپنے آپ کو **براہ راست یا بالواسطہ** مسلمان کہیں یا اپنی مذہب کو اسلام کہیں یا اپنے مذہب کی اشاعت یا تبلیغ کریں یا کسی بھی طریق پر مسلمانوں کے جذبات کو مجروح کریں تو ان سب صورتوں میں تین سال تک قید اور جرمانہ کے مستحق ہوں گے۔

### 2010ء کا عشرہ

## شخصیات
* شاہ احمد نورانی
* مولانا عبدالستار خان نیازی
* خادم حسین رضوی
*
* عبد الغفور ہزاروی
* ظفر علی خان
* اشرف آصف جلالی
* عبد الحامد بدایونی
* قمر الدین سیالوی
* سید فیض الحسن شاہ
* احمد سعید کاظمی
* مولانا عبدالستار خان نیازی
* امین الحسنات پیر آف مانکی
* پیر محمد کرم شاہ
* شاہ احمد نورانی
* محمد شفیع اوکاڑوی
* سید شجاعت علی قادری

## حوالہ جات

## بیرونی روابط
* تحریک ختم نبوت 1953ء، مولانا اللہ وسایا
* تحریک ختم نبوت 1974ء، مولانا اللہ وسایا

زمرہ:اسلامی تنظیمیں
زمرہ:پاکستان میں 1974ء
زمرہ:پاکستان میں احتجاجات
زمرہ:پاکستان میں احمدیہ

زمرہ:پاکستان میں اسلامیت
زمرہ:ضد احمدیہ
زمرہ:ختم نبوت